אנשים המקבלים ציונים גבוהים בתכונות השילוש המואר מדווחים גם על רמות גבוהות יותר של דתיות, רוחניות, שביעות רצון מחיים, קבלה של אחרים, אמונה שהם ואחרים טובים, חמלה, אמפתיה, הערכה עצמית גבוהה יותר, אותנטיות, תחושת עצמיות חזקה יותר, התלהבות חיובית, אגו שקט, פתיחות לחוויה ומצפוניות. בנוסף, מי שמקבל ציון גבוה יותר במדד השילוש המואר הוא סקרן מבחינה אינטלקטואלית, בעל היקשרות בטוחה לאחרים וסובלני יותר לנקודות מבט אחרות. המתאמים השליליים כוללים רמות נמוכות של מוטיבציה להישגים ולהעצמה עצמית (למרות שהשילוש המואר קשור באופן חיובי לפרודוקטיביות ולמסוגלות). בניגוד לשילוש האפל, השילוש המואר לא נמצא במתאם עם גבורה או אסרטיביות. היעדר מאפיינים כאלה עלול להיות בעייתי עבור אנשים המנסים להגיע למטרות מאתגרות יותר ולממש את עצמם באופן מלא.
אטלס של האישיות, הרגשות וההתנהגות.
אטלס האישיות, הרגשות וההתנהגות הוא קטלוג של 20,500 מילים המתארות אישיות, רגשות והתנהגות. המילים בקטלוג הוקלטו על פי טקסונומית מטריצה דו-ממדית עם ממדים אורתוגונליים של שייכות (חברתית) ודומיננטיות. שמות תואר המייצגים את דפוסי ההתנהגות המתוארים על ידי "השילוש האפל" צוינו על גבי האטלס והודגמו באמצעות מפות צפיפות על פי פונקציית קרנל בשני הממדים. האטלס מתאר בבירור את שלושת המרכיבים של "השילוש האפל", נרקיסיזם (ירוק), מקיאווליזם (כחול) ופסיכופתיה (אדום).
פורמולה 1 עונת 1981
עונת 1981 הייתה העונה השלושים ושתיים של אליפות הפורמולה 1, שאורגנה על ידי הפדרציה הבינלאומית לרכב (FIA). העונה הייתה הראשונה שנקראה בשם "אליפות העולם בפורמולה 1" שהחליפה את "אליפות העולם לנהגים" ו"אליפות העולם ליצרנים". הקבוצות נדרשו לרשום נהגים לעונה כולה ולא לכל מרוץ בנפרד, נקבעו סדרה של כללים אחידים לכל המרוצים ו-FIA קבעה מתן פרסים כספיים בכל המרוצים בעונה.
נלסון פיקה זכה באליפות בפעם הראשונה. קבוצתו, ויליאמס, זכתה באליפות בפעם השנייה ברציפות.
דירוג האליפות.
שיטת הניקוד.
הנקודות בכל מרוץ הוענקו לנהגים שסיימו באחד מששת המקומות הראשונים. בחישוב נקודות האליפות הובאו תוצאות כל המרוצים בעונה.
אדווין ג. קרבס
בית הכנסת הצדיק הלבן
גלוגובק
גלוגובק (בפולנית: Głogówek ; גרמנית: Oberglogau, צ'כית: Horní Hlohov, שלזית: Gogōwek) היא עיירה היסטורית קטנה בדרום מערב פולין. היא ממוקמת על נהר אוסובלוגה , במחוז אופולה, בשלזיה. העיר שוכנת כ־35 קילומטרים מעיר בירת המחוז אופולה, ונמצאת כ־10 קילומטרים מהגבול הצ'כי. מקור השם של העיירה במילה הפולנית גלוג-głóg, שפירושה שיח העוזרר. הצמח גדל באזור בצפיפות רבה כשהעיירה הוקמה. העיירה ידועה בזכות המבנים ששרדו בה מימי הביניים, כיכר השוק ומונומנטים אדריכליים רבים.
בשנת 2009, העיירה קבלה על עצמה באופן רשמי, להיות עיירה דו לשונית פולנית וגרמנית, כי מיעוט גרמני משמעותי נותר באזור לאחר שחלק גדול של משלזיה הועבר לפולין בסוף מלחמת העולם השנייה.
קהילת יהודי גלוגובק.
קהילת יהודי גלוגובק התקיימה בעיירה גלוגובק שבדרום פולין. יהודים התגוררו בעיירה עוד לפני שנת 1349. בשנת 1880 הגיעה הקהילה היהודית לגודלה המרבי שעמד על 170 נפש. בשנת 1933 עם עליית היטלר והמפלגה הנאצית לשלטון ובשואה נפגעה הקהילה קשות ולא התאוששה יותר.
תחרות המועמדים 2022
תחרות המועמדים 2022 היא טורניר שחמט, שקובע מי יתמודד באליפות העולם בשחמט 2023 נגד אלוף העולם המכהן, מגנוס קרלסן. התחרות התקיימה בין ה־16 ביוני 2022 ל־5 ביולי 2022 ב שבמדריד והתקיימה באותה מתכונת כמו התחרויות הקודמות. 8 משתתפים התמודדו האחד נגד השני גם בלבן וגם בשחור, סה"כ 14 סיבובים. בכל יום התקיים משחק אחד ולאחר כל שלושה משחקים יש יום מנוחה. המנצח בתחרות הוא יאן נפומניאשצ'י סגן אלוף העולם, שזכה גם בתחרות המועמדים בשנת 2021.
לאחר התחרות, הכריז אלוף העולם הנוכחי, מגנוס קרלסן שלא ישתתף באליפות העולם בשחמט בשנת 2023, ולא ינסה להגן על התואר. המשמעות היא ששני המקומות הראשונים בתחרות המועמדים, יתמודדו בניהם על תואר אלוף העולם. במקום השני הגיע דינג לירן לאחר שניצח את נקמורה בסיבוב האחרון במשחק שקבע מי מבניהם יסיים שני.
משתתפים.
הקריטריונים להעפלה לטורניר:
ההבדל העיקרי מדרכי ההעפלה לתחרויות המועמדים הקודמות הוא שלא היה קריטריון לפי מד כושר, ולא היה כרטיס חופשי למארגנים. בסופו של דבר בגלל ההשעיה של קריאקין, היה כרטיס אחד שנקבע לפי מד כושר.
העפלה לפי דירוג.
במקור, לתחרות הנוכחית לא היו אמורים להגיע לפי דירוג. אולם, בעקבות הבעת תמיכה של סרגיי קריאקין ברשתות החברתיות בפעולותיו של ולדמיר פוטין בפלישה הרוסית לאוקראינה, הוועדה האתית של פיד"ה השעתה אותו במשחקים שמזכים בדירוג פיד"ה לשישה חודשים. בעקבות ההשעייה, קריאקין לא יוכל להשתתף בתחרות המועמדים. לפי התקנון, המחליף יהיה המדורג הגבוה ביותר לפי דירוג פיד"ה במאי 2022 וששיחק לפחות 30 משחקים ב־12 החודשים שקדמו למועד הקובע. בעת ההודעה הזו המדורג הגבוה ביותר שלא העפיל הוא השחמטאי הסיני דינג לירן אולם מחודש יוני 2021 ועד מרץ 2022 הוא שיחק רק 4 משחקים, בגלל בעיות ביציאה מסין בגלל מגפת הקורונה. כך שעל מנת לעלות לתחרות המועמדדים הוא היה צריך לשחק לפחות 26 משחקים בחודשים מרץ-אפריל. בעקבות זאת, ארגנה התאחדות השחמט של סין 3 תחרויות שונות בהם השתתף לירן וכך בין ה־27 במרץ ל־24 באפריל שיחק לירן 28 משחקים, כמשחק ליום במשך חודש.
בעקבות המשחקים לירן הגיע למד כושר של 2806 ודורג שני בעולם והמדורג הגבוה ביותר שלא העפיל מתחרויות האחרות. הערעור של קריאקין נדחה ולכן לירן יחליף אותו בתחרות המועמדים.
מהלך התחרות.
מקראה: השחקן מימין הוא המשחק בלבן. בסוגריים מופיע מספר הנקודות לפני תחילת הסיבוב.
ליצ'פילד
ליצ'פילד (באנגלית: Lichfield) היא עיר בסטפורדשייר שבאנגליה. העיר ממוקמת צפונית לברמינגהאם, וידועה בשל קתדרלת ליצ'פילד. האוכלוסייה בעיר מונה כ-33,000 איש.
היסטוריה.
העדויות המוקדמות ביותר לקיום העיר מתוארכות לשנת 669 לספירה, כשהבישוף צ'ד ממרסיה הגיע למקום והעביר אליו את הבישופות מרפטון.
הצמיחה הגדולה של העיר החלה במאה ה-12 כשהבישוף רוג'ר די קלינטון החליף את קתדרלת העץ במבנה אבן וסלל בעיר רחובות שקיימים עד היום. במאה ה-18 העיר הפכה למרכז אינטלקטואלי ומשכה למקום משכילים רבים, בין היתר הסופרים דייוויד גריק וארסמוס דרווין, המשוררת אנה סיוורד וסמואל ג'ונסון, שכתב כי ליצ'פילד היא "עיר של פילוסופים".
רבים מהמבנים המקוריים בעיר, בעלי מאפיינים של אדריכלות ג'ורג'יאנית, עדיין קיימים במקום.
קפוצ'ין חום
גונון לבן סנטר
גביע העולם בשחמט 2021
גביע העולם בשחמט 2021 הוא הטורניר ה־11 של גביע העולם בשחמט, שמארגן פיד"ה. זהו טורניר יחידים, שנערך לפי שיטת המפסיד יוצא. בתחרות השתתפו 206 שחמטאים והיא נערכה בין ה־10 ביולי 2021 ל־6 באוגוסט 2021 בסוצ'י, רוסיה. במקום הראשון זכה יאן-קשישטוף דודה, שניצח בגמר את סרגיי קריאקין בתוצאה ½ : ½1. השניים העפילו לתחרות המועמדים 2022. אלוף העולם, מגנוס קרלסן, סיים במקום השלישי.
משתתפים.
206 המשתתפים נבחרו במספר אופנים:
מבנה התחרות.
בכל סיבוב שני השחמטאים משחקים ביניהם שני משחקים רגילים כאשר כל אחד משחק משחק אחד בשחור ואחד בלבן. קיימת הגבלת הזמן של 90 דקות לכל אחד ולאחר המסע ה-40 תוספת של 30 דקות. כל מסע, מתחילת המשחק, מזכה בתוספת של 30 שניות. שני המשחקים משוחקים בשני ימים רצופים.
אם בתום שני המשחקים התוצאה היא שוויון, למחרת המשחק השני מתקיימים משחקים מהירים עד להכרעה. המשחקים המהירים משוחקים לפי הסדר הבא:
המנצח בהתמודדות בכל סיבוב עולה לשלב הבא בתחרות והמפסיד מודח ממנה.
בסיבוב הראשון יתמודדו 156 המועמדים עם מד הכושר הנמוך ביותר. 78 המנצחים ו־50 השחמטאים עם מד הכושר הגבוה ביותר יתמודדו בסיבוב השני. ומהסיבוב הזה ואילך המנצחים מתקדמים לשלב הבא.
העפלה לתחרות המועמדים.
שני שחמטאים יעפילו לתחרות המועמדים 2022. המעפילים יהיו שני המדורגים הגבוהים ביותר ב־4 המקומות הראשונים מלבד קרלסן, נפומניאשצ'י וראג'בוב שכבר העפילו לתחרות המועמדים. מפני שאף אחד מהם לא העפיל לגמר שני העולים לגמר יאן-קשישטוף דודה וסרגיי קריאקין העלו לתחרות המועמדים.
בנוסף, כל העולים לרבע הגמר, מלבד העולים לגמר וקלרסן שכבר העפילו לתחרות המועמדים, העפילו לגראנד פרי 2022 שמשם תהיה הזדמנות גם כן להעפילו לתחרות המועמדים. העולים הם: אטיין בקרו, וידיט גוג'ראתי, ולדימיר פדוסייב, מוחמד אמין טבאטבאי וסם שנקלנד.
קובי קרני
קובי קרני הוא קצין בדרגת תת-ניצב במשטרת ישראל, המכהן כמפקד בסיס ההדרכה של משמר הגבול.
ביוגרפיה.
קרני החל את שירותו במשטרת ישראל כלוחם במשמר הגבול. לאחר קורס קצינים שימש מדריך במגמת לוט"ר, סגן מפקד יחידת אלון, מפקד מתקן 302, מפקד פלוגה במג"ב איו"ש, מפקד פלוגה במג"ב ירושלים, קצין מתקנים ארצי, מפקדה הראשון של יחידת שחר 101 במג"ב חוף וב-2013 מונה לסגן מפקד תחנת זבולון.
באוקטובר 2014 מונה למפקד תחנת עכו, באוקטובר 2016 מונה למפקד תחנת זבולון ובמאי 2020 מונה לקצין אג"ם של מחוז חוף. באפריל 2021 מונה למפקד בסיס ההדרכה של משמר הגבול. במהלך המהומות בלוד מונה למפקד הכוח המשימתי של מג"ב שנשלח לעיר להשלטת הסדר.
קרני בעל תואר ראשון בהיסטוריה ומנהל עסקים ותואר שני בהיסטוריה. נשוי לאורית ואב לשלוש בנות.
קרני
צילץ